recursal/SuperWikiNEXT-32B huggingface dataset:
**கியான்சித்தா** (பர்மியம்: ကျန်စစ်သား,tɕàɰ̃sɪʔθá) என்பவர் ஒரு பர்மாவை ஆண்ட பேகன் அரசமரபை சேர்ந்த மன்னராவார். இவர் பர்மாவை மன்னராக 1084 முதல் 1112 வரை ஆண்டார். இவர் மிகப்பெரிய பர்மிய மன்னர்களில் ஒருவராகக் கருதப்படுகிறார். இவர் தனது தந்தை அனவ்ரஹ்தாவால் கொண்டுவரப்பட்ட சமூக, பொருளாதார மற்றும் கலாச்சார சீர்திருத்தங்களைத் கடைப்பிடித்து ஆட்சிச்செய்தார். இவரது 28 ஆண்டுகால ஆட்சியில் உலகளவில் அங்கீகாரம் பெற்ற சக்தியாக மாறினார். பர்மிய மொழியும் அதனின் பண்பாடும் தொடர்ந்து நிலைபெற்றது. 

இவரது தொடக்க வாழ்க்கையில், கியான்சித்தா புகழ்பெற்ற வெற்றிகரமான கட்டளையாளராக இருந்தார். இவர் பேகன் பேரரசை நிறுவிய அனவ்ரஹ்தாவின் முக்கிய இராணுவ போர்த்தொடர்களுக்கு தலைமை தாங்கினார். இராணி மணிசண்டாவுடனான கள்ள உறவால் இவர் 1070 - 1080களில் இரண்டு முறை நாடுகடத்தப்பட்டார். கியான்சித்தா 1084-ல் சா லூ மன்னரைக் கொன்ற ஒரு பெரிய மோன் கிளர்ச்சியை அடக்கியப் பின்பு அரியணை ஏறினார்.  இவரது ஆட்சி பெரும்பாலும் அமைதியாக இருந்தது. மோன் கலாச்சாரத்தின் பெரும் அபிமானியாக இருந்தார். இவர் மோன் மக்கள் வசிக்கும் தெற்கு பகுதி நோக்கிய ஒரு சமரசக் கொள்கையை பின்பற்றினார். இவரது நீதிமன்றத்திலும் மோன் மொழிக்கும் அதனின் பண்பாட்டுக்கும் தொடர்ந்து ஆதரவு நிலைப்பாடுகளை அளித்தார்.

இவர் தனது தந்தை அனவ்ரஹ்தாவின் சிவேஜிகன் தூபியை கட்டி முடித்து, பின்பு ஆனந்த கோவிலையும் கட்டினார். இவரது ஆட்சிக்காலத்தில் பேகன் இராச்சியம் பௌத்த சமய கற்றலுக்கான முக்கிய இடமாக ஆனது. தென்கிழக்கு ஆசியாவில் கெமர் பேரரசுடன் இணைந்து பேகன் இராச்சியம் ஒரு பெரும் சக்தியாக உருவெடுத்தது. சீனத்தை சேர்ந்த சொங் அரசமரபும், இந்தியாவை சேர்ந்த சோழ அரசமரபும் ஒரு இறையாண்மை இராச்சியமாக அங்கீகரித்தது.

கியான்சித்தா பர்மிய வரலாற்றில் மிகவும் புகழ்பெற்ற மன்னர்களுள் ஒருவர். அவரது வாழ்க்கைக் கதைகள் பர்மிய இலக்கியங்களும், நாடகங்களிலும், சினிமாவிலும் மீண்டும் மீண்டும் கூறப்படுகின்றன.

மேற்கோள்கள்
-----------

1. ↑  Coedès 1968: 155–157
அஷ்டவக்ரனிடம் வாதாடும் ஜனகர்
**அஷ்டவக்கரன்** (சமக்கிருதம்: अष्टावक्रः, IAST Aṣṭāvakra) என்பவர் இந்து சமயப் புராணங்களில் குறிப்பிடப்படும் துறவியாவார். இவரை அஷ்டாவக்கிரர் என்றும் அழைக்கின்றனர். அஷ்ட + வக்கிரன் - அஷ்டம் என்றால் எட்டு என்றும் வக்கிரன் என்றால் கோணல் என்றும் பொருளாகும். இவர் பிறக்கும் போதே உடலில் எட்டு இடங்களில் கோணலுடன் பிறந்துள்ளரார். இவருடைய உடலில் இரு பாதங்கள், இரு கால் மூட்டுகள், இரு கை மூட்டுகள், மார்பு மற்றும் தலை ஆகியவற்றில் கோணல்கள் காணப்பட்டன. அஷ்டாவக்கிர ரிசி, அஷ்டாவக்கிர முனிவர் என்றும் இவர் அழைக்கப்படுகிறார். பார்வைக்கு அகோரமாக இருந்தாலும், அறிவு நிறைந்தவர் என்றும், உடல்தோற்றத்தினை வைத்து மனிதருடைய அறிவினை அளவிடுதல் கூடாது என்பதாக இவருடைய வாழ்க்கையை வைத்து இந்து மதத்தில் போதிக்கப்படுகிறது.

அஷ்டவக்கிரர் ஜனக மகாராஜருக்கும் , யாக்ஞவல்க்கியருக்கும் ஆகியோருக்கு குருவாக இருந்துள்ளார். அஷ்டவக்கிரரின் தாய்மாமன் சுவேதகேது ஆவார்.

உத்தாலக ஆருணி என்ற குருவின் சீடர் கஜோளகர். குறைவாகப் படித்திருந்தாலும் உண்மையானவர். அதனால் உத்தாலகர் தன் மகளை சீடரான கஜோளகருக்குத் திருமணம் செய்வித்தார். இத்தம்பதியரின் குழந்தை கருவிலிருக்கும் போது, கஜோளகர் தப்பும் தவறுமாக மந்திரம் சொல்வதைப் பொறுக்கமுடியாமல் கருவிலேயே, எட்டு கோணல் அடைந்தது. உடல் எட்டுக் கோணலுடன் பிறந்ததால், அக்குழந்தைக்கு **அஷ்டவக்கிரன்** எனப்பெயராயிற்று. அஷ்டவக்கிரனின் தந்தையான கஜோளகர், ஜனகரின் ஆஸ்தான புலவரான வந்தியிடம் தோற்று கடலில் மூழ்கடிக்கப்பட்டார். பின் அஷ்டாவக்கிரன் வளர்ந்து பண்டிதனாகி, வந்தியை ஜனகர் சபையில் வாதப்போரில் வென்றார்.

நூல்கள்
-------

* அஷ்டவக்ர கீதை

அஷ்டவக்கிர சம்ஹிதை

மேற்கோள்கள்
-----------

1. ↑  அஷ்டவக்கிரன்
2. ↑  "Ashtavakra-and-Janaka". .
**நாகம் ஜனார்தன் ரெட்டி** (Nagam Janardhan Reddy) (பிறப்பு மே 22, 1948) ஓர் இந்திய அரசியல்வாதியாவார். இவர் நாகர்கர்னூல் தொகுதியை பிரதிநிதித்துவப்படுத்தும் ஆந்திர பிரதேச சட்டமன்றத்தில் ஐந்து முறை உறுப்பினராக உள்ளார்.

அரசியல் வாழ்க்கை
----------------

நாகம் ஜனார்தன் ரெட்டி தெலுங்கு தேசம் கட்சியில் தனது அரசியல் வாழ்க்கையை தொடங்கினார். இவர் நாகர்கர்னூல் சட்டமன்ற உறுப்பினராக பணியாற்றினார். 1995 முதல் 2004 வரை ஐக்கிய ஆந்திரப் பிரதேச மாநிலத்தில் சுகாதாரத் துறை அமைச்சராக இருந்தார்.

2011-ம் ஆண்டு கட்சி விரோத நடவடிக்கைகளுக்காக தெலுங்கு தேசம் கட்சியில் இருந்து வெளியேற்றப்பட்டார். பின்னர் தனி தெலங்காணா மாநிலம் அமைக்க வலியுறுத்தி சட்டசபையில் இருந்து உடனடியாக வெளியேறினார். பின்னர் இவர் பாரதிய ஜனதா கட்சியுடன் இணைந்த 'தெலங்காணா நகர சமிதி' என்ற புதிய அரசியல் கட்சியைத் தொடங்கினார். 2012ல் மீண்டும் அதே தொகுதியில் சுயேச்சை வேட்பாளராக போட்டியிட்டு வெற்றி பெற்றார்.

2013ல் ரெட்டி பாரதிய ஜனதா கட்சியில் சேர்ந்தார். 

2018 ஆம் ஆண்டு பாரதிய ஜனதா கட்சியில் இருந்து விலகி இந்திய தேசிய காங்கிரஸ் கட்சியில் இணைந்தார். 

அக்டோபர் 31, 2023 அன்று, இவர் மீண்டும் க. சந்திரசேகர் ராவ் தலைமையிலான பாரத் இராட்டிர சமிதி கட்சிக்கு மாறினார்.

மேற்கோள்கள்
-----------



1. ↑  "Last Election Results in Nagarkurnool, Telangana". .
2. ↑  "Nagam Janardhan Reddy quits BJP to join Congress". March 23, 2018. .
3. ↑  Reddy, Ravi (2018-04-25). "Nagam Janardhan Reddy joins Congress" (in en-IN). *The Hindu*. பன்னாட்டுத் தர தொடர் எண்:0971-751X. .
4. ↑  "కేసీఆర్‌ సమక్షంలో బీఆర్‌ఎస్‌లో చేరిన నాగం, విష్ణువర్ధన్‌ రెడ్డి" (in te). 31 October 2023. .
5. ↑  "Former Minister Nagam Janardhan Reddy, Ex-MLA Vishnu Vardhan Join BRS" (in en). 31 October 2023. .
**கல்விக் கொள்கையானது** (Education policy) கல்வித் துறையில் செல்வாக்கு செலுத்தும் கொள்கைகள் மற்றும் கொள்கை முடிவுகள், அத்துடன் கல்வி அமைப்புகளின் செயல்பாட்டைக் கட்டுப்படுத்தும் சட்டங்கள் மற்றும் விதிகளின் சேகரிப்பு ஆகியவற்றை உள்ளடக்கியதாகும்.  உள்ளூர், மாநில மற்றும் மத்திய அரசாங்கங்களுக்கு இடையே பல்வேறு நிலைகளில் கல்வி மேலாண்மை பகிரப்படலாம். சில ஆய்வாளர்கள் கல்விக் கொள்கையை சமூகப் பொறியியலின் அடிப்படையில் பார்க்கின்றனர். 

கல்வி, பல நிறுவனங்களின் மூலம் பல நோக்கங்களுக்காக பல வடிவங்களில் நடைபெறுகிறது. இத்தகைய கல்வி நிறுவனங்களின் எடுத்துக்காட்டுகளில் குழந்தை பருவ கல்வி மையங்கள், மழலையர் பள்ளி முதல் 12 ஆம் வகுப்பு வரையிலான பள்ளிகள், இரண்டு மற்றும் நான்கு ஆண்டு கல்லூரிகள் அல்லது பல்கலைக்கழகங்கள், பட்டதாரி மற்றும் தொழில்முறை கல்வி நிறுவனங்கள், வயது வந்தோருக்கான கல்வி நிறுவனங்கள் மற்றும் வேலை-பயிற்சி திட்டங்கள் ஆகியவை அடங்கும். இந்த நிறுவனங்களின் கல்வி இலக்குகள் கல்விக் கொள்கையை பாதிக்கின்றன.  மேலும், இந்தக் கல்விக் கொள்கைகள் எல்லா வயதினரும் ஈடுபடும் கல்வியைப் தாக்கத்தை ஏற்படுத்தலாம்.

பள்ளிகளின் அளவு, வகுப்பின் அளவு, பள்ளித் தேர்வு, பள்ளி தனியார்மயமாக்கல், பள்ளிகளில் காவல்துறை, கண்காணிப்பு, ஆசிரியர் தேர்வு, கல்வி மற்றும் சான்றிதழ், ஆசிரியர் ஊதியம், கற்பித்தல் முறைகள், பாடத்திட்டம் ஆகியவை கல்விக் கொள்கையில் விவாதத்திற்கு உட்பட்ட பகுதிகளின் எடுத்துக்காட்டுகளாகும்.

சான்றுகள்
---------

1. ↑  "Education Policy" (in en). .
2. ↑  
Wilson, Harold E.. *Social Engineering in Singapore: Educational Policies and Social Change, 1819-1972*.. பார்த்த நாள்: 24 November 2021.
3. ↑  Roumell, Elizabeth Anne; Salajan, Florin D.; Todoran, Corina (July 2020). "A Survey of U.S. Education Policy Regarding the Education of Adults" (in en). *Educational Policy* **34** (5): 785–815. doi:10.1177/0895904818802416. பன்னாட்டுத் தர தொடர் எண்:0895-9048. .

வெளி இணைப்புகள்
---------------

* OECD இன் கல்வி GPS: கல்விக் கொள்கை பகுப்பாய்வு மற்றும் புள்ளிவிவரங்களின் ஆய்வு.
**கலவபுடி சிவா** என்றும் அழைக்கப்படும் **வெடுகுரி வெங்கட சிவ ராம ராஜு** ( *Vetukuri Venkata Siva Rama Raju* ) உண்டி சட்டமன்றத் தொகுதியிலிருந்து தெலுங்கு தேசம் கட்சியை பிரதிநிதித்துவப்படுத்தும் ஆந்திரப் பிரதேச சட்டமன்றத்தின் முன்னாள் உறுப்பினர் ஆவார்.

### அரசியல் வாழ்க்கை

2009 ஆம் ஆண்டு ஆந்திரப் பிரதேச சட்டப் பேரவைத் தேர்தலில் 15,568 வாக்குகள் பெரும்பான்மையுடன் உண்டி சட்டமன்றத் தொகுதியிலிருந்து உறுப்பினராகத் தேர்ந்தெடுக்கப்பட்டார். மீண்டும் 2014 பொதுத் தேர்தலில் போட்டியிட்டு ஆந்திரப் பிரதேச சட்டசபைக்கு அதே தொகுதியிலிருந்து 36,231 வாக்குகள் பெரும்பான்மையுடன் தேர்ந்தெடுக்கப்பட்டார். 2019 பொதுத் தேர்தலில் நரசாபுரம் மக்களவைத் தொகுதியில் போட்டியிட்டு 3% வாக்குகள் வித்தியாசத்தில் கனுமுரு ரகு ராம கிருஷ்ண ராஜுவிடம் தோல்வியடைந்தார்.

ஆந்திரப் பிரதேசத்தின் மேற்கு கோதாவரி மாவட்டத்தில் உள்ள கலவபுடி என்ற சிறிய கிராமத்தில் 1970 மே 10 ஆம் தேதி வெடுகுரி வெங்கட சிவ ராம ராஜு பிறந்தார். 1984 இல் ஏலூருவில் உள்ள புனித சேவியர் உயர்நிலைப் பள்ளியில் ஆரம்ப மற்றும் இடைநிலைப் பள்ளிப் படிப்பை முடித்தார். உயர்கல்விக்காக பீமாவரம் சென்று கஸ்தூரிபாய் அரசுக் கல்லூரியில் இடைநிலைக் கல்வியை முடித்தார். 1989 ஆம் ஆண்டு பீமாவரம் தந்துலூரி நட்ராயனா ராஜு கல்லூரியில் இளம் வணிகவியல் பட்டம் பெற்றார்.

விண்வெளி மற்றும் பாதுகாப்பு அமைப்புகளுக்கான *அசெம்பிளி மற்றும் சிஸ்டம்ஸ்* ஒருங்கிணைப்பில் செயல்படும் *விஇஎம் டெக்னாலஜிஸ் பிரைவேட் லிமிடெட்டின்* செயல் இயக்குநராக உள்ளார்.  

வெடுகுரி வெங்கட சிவராம ராஜுவுக்கு பாரதிய சத்ர சம்சத் அறக்கட்டளை, புனேவின் ஆதர்ஷ் யுவ விதாயக் புரஸ்கார் விருது வழங்கப்பட்டது. இவர், 70 கிராமங்களில் 78 சுத்தகரிக்கப்பட்ட நீர் ஆலைகளை நிறுவ ஏற்பாடு செய்திருந்தார். நீலு-செட்டு (தண்ணீர்- மரம்) திட்டத்தின் கீழ், கிட்டத்தட்ட 30,000 மரக் கன்றுகள் வழங்கப்பட்டன. 70,000 குடும்பங்களுக்கு 17 வகையான விதைகளுடன் கூடிய விதை பொட்டலங்களை விநியோகித்ததும் குறிப்பிடத்தக்க முயற்சியாகும்.

மேற்கோள்கள்
-----------


1. ↑  "Afadavit,Form 26". Election Commission of India. 3 April 2009. .
2. ↑  "VEM". VEM Technologies PVT. LTD.. .
3. ↑  "Undi MLA bags award". 10 January 2016. .
**104 விடைமீன் (104 விடை104) Tauri** ( **104 Tau** ) என்பது விடை விண்மீன் குழுவில் உள்ள ஒரு விண்மீனுக்கான பிளேசிட்டீடு பெயரீடாகும். இது 4.92 தோற்றப் பொலிவுப் பருமை கொண்டுள்ளது, இது வெற்றுக் கண்ணால் பார்க்க போதுமான பொலிவுடன் உள்ளது. இடமாறு அளவீடுகளின் அடிப்படையில், இந்த விண்மீன் சூரியனில் இருந்து சுமார் 50 ஒளி ஆண்டுகள் தொலைவில் அமைந்துள்ளது. இது +20 கிமீ/நொ.என்ற சூரிய மைய ஆர வேகத்துடன் சூரியனில் இருந்து வெளியே நகர்கிறது. 

இது G4 வகை முதன்மை வரிசை விண்மீனாகும். இது அதன் நட்சத்திர மையத்தில் நீரக அணுக்கரு தொகுப்புவழி ஆற்றலை உருவாக்குகிறது. இது 10  பில்லியன் ஆண்டுகள் பழமையானது எனமதிப்பிடப்பட்டுள்ளது. 10 கிமீ/நொ.என்ற திட்டமிடப்பட்ட சுழற்சி வேகத்துடன் சுழல்கிறது. சூரியனின் ஆரம் போல 1.6 மடங்கு கொண்ட இந்த விண்மீன் சூரியனை ஒத்தபொருண்மை கொண்டது. இது 5717 கெ. விளைவுறு வெப்பநிலையில் அதன் ஒளிக்கோளத்திலிருந்து சூரியனின் ஒளிர்வை விட 2.4 மடங்கு கதிர்வீச்சை வெளியிடுகிறது. 

இந்த விண்மீனின் தோற்றப் பொலிவுப் பருமை இது ஒரு இளம் முதல் தலைமுறைவிண்மீன் என்பதைக் குறிக்கிறது. இருப்பினும், அதன் வெளிப்புற வளிமண்டலத்தில் உள்ள வேதிமச் செறிவு வேறுபட்ட கதையைக் கூறுகின்றது.இது 12-13 பில்லியன் அகவையுடைய இரண்டாம் தலைமுறை விண்மீனாக இதைக் கணிக்கிறது இந்த முரண்பாடு விண்மீன்திரள் பெருக்கத்தின் தொடக்க காலத்திற்கு உட்பட்டுள்ளது என்பதைக் குறிக்கலாம். சாத்தியமான நோக்கீடுகள் இந்த விண்மீன் ஒரு நெருங்கிய துணையுடன் ஒன்றிணைந்துள்ளது அல்லது அருகிலுள்ள திறந்த பால்வெளிக் கொத்தான புபொப 2516 இன் முன்னோடி ஒண்முகிலுடன் தொடர்பு கொண்டது என்பதைக் குறிக்கிறது. 

ஒரு அகச்சிவப்பு செறிவானதற்கான உறுதியான சான்றுகளை விண்மீன் காட்டுகிறது. இது இதன் சூழலில் சிதில வட்டுத் தூசி இருப்பதைக் குறிக்கிறது.

மேற்கோள்கள்
-----------
**சம்சேர் சிங் துல்லோ (Shamsher Singh Dullo)** இந்தியாவைச் சேர்ந்த ஓர் அரசியல்வாதியாவார். இவர் மாநிலங்களவை உறுப்பினராகவும் இருந்துள்ளார்.

ஆரம்ப கால வாழ்க்கை
------------------

சம்சேர் சிங் துல்லோ பஞ்சாபில் உள்ள கன்னாவில் இந்தர் சிங் துல்லோ மற்றும் சத்னம் கவுர் ஆகியோருக்கு ராம்தாசியா சீக்கிய குடும்பத்தில் பிறந்தார்.  இளங்கலைப் படிப்பும் சட்டப் பாடத்தில் பட்டப் படிப்பும் முறையே கன்னா ஏ.எசு கல்லூரி, மற்றும் சட்டக் கல்லூரி, பஞ்சாப் பல்கலைக்கழகம் (சண்டிகர்) ஆகியவற்றில் படித்து முடித்தார். பஞ்சாப் மற்றும் அரியானா உயர்நீதிமன்றங்களில் வழக்கறிஞர் பயிற்சி பெற்றார்.

இவரது மகன் பந்தீப் சிங் துல்லோ மற்றும் மனைவி அர்பன்சு கவுர் ஆம் ஆத்மி கட்சியைச் சேர்ந்தவர்கள்.   இவரது மனைவி கன்னாவில் இருந்து தேர்ந்தெடுக்கப்பட்டு சட்டமன்ற உறுப்பினராகவும் இருந்துள்ளார்.

அரசியல்
-------

கன்னாவிலிருந்து 1980 மற்றும் 1992 ஆம் ஆண்டுகளில் இரண்டு முறை சட்டமன்ற உறுப்பினரானார். கலால் மற்றும் வரித்துறையின் மாநில அமைச்சராக பணியாற்றினார். 

13 ஆவது மக்களவைத் தேர்தலில் போட்டியிட்டு ரோபார் தொகுதியில் இருந்து தேர்ந்தெடுக்கப்பட்டார். 

பஞ்சாப் பிரதேச காங்கிரசு கமிட்டி மற்றும் கன்னா மெட்ரோபாலிட்டன் கவுன்சிலின் முன்னாள் தலைவராகவும் பொறுப்பு வகித்துள்ளார். இந்தியன் வங்கியில் இயக்குநராகவும் பணியாற்றினார் மற்றும் குருநானக் தேவ் பல்கலைக்கழகம், அமிர்தசரசில் ஆட்சிக்குழு உறுப்பினராகவும் இருந்தார். 

2016 ஆம் ஆண்டில் பஞ்சாபில் இருந்து இரு ஆண்டுகளுக்கு ஒருமுறை நடந்த தேர்தலில் மாநிலங்களவை வேட்பாளராகப் பரிந்துரைக்கப்பட்டார்.

மேற்கோள்கள்
-----------

1. ↑  "Sitting MP libra quits Congress to rejoin SAD" (in en). .
2. ↑  "Congress MP Shamsher Dullo's wife joins AAP as Fatehgarh Sahib candidate" (in en). .
3. ↑  "Bandeep Singh Dullo files papers as AAP candidate instead of mother" (in en). .
4. ↑  "Khanna Election and Results 2018, Candidate list, Winner, Runner-up, Current MLA and Previous MLAs". .
5. ↑  "Members : Lok Sabha". .
6. ↑  "All 5 candidates from Punjab elected unopposed to Rajya Sabha | punjab | top". .
**பிரஞ்சித் சிங்க ராய்** (*Pranjit Singha Roy*) இந்தியாவின் திரிபுராவைச் சேர்ந்த அரசியல்வாதியும் சட்டமன்ற உறுப்பினரும் ஆவார். இவர் 2013 ஆம் ஆண்டு நடைபெற்ற திரிபுரா சட்டமன்றத் தேர்தலில், கோமதி மாவட்டத்தில் உள்ள இராதாகிசோர்பூர் சட்டமன்றத் தொகுதியில் போட்டியிட்டு வெற்றி பெற்று சட்டப்பேரவை உறுப்பினர் ஆனார்.

2016ஆம் ஆண்டில், மேற்கு வங்க சட்டமன்றத் தேர்தலில் இந்திய பொதுவுடமைக் கட்சி (மார்க்சிஸ்ட்) உடன் இந்தியத் தேசிய காங்கிரசில் இணைந்ததால் கட்சியில் ஏற்பட்ட அதிருப்தியால், அகில இந்திய திரிணாமுல் காங்கிரசில் இணைந்த இந்தியத் தேசிய காங்கிரசின் ஆறு சட்டமன்ற உறுப்பினர்களில் இவரும் ஒருவர்.

ஆகத்து 2017-ல், அகில இந்திய திரிணாமுல் காங்கிரசிலிருந்து பாரதிய ஜனதா கட்சியில் இணைந்த ஆறு சட்டமன்ற உறுப்பினர்களில் இவரும் ஒருவர். இவர்கள் 2017ஆம் ஆண்டு நடைபெற்ற இந்தியக் குடியரசுத் தலைவர் தேர்தலில் கட்சி மாறி வாக்களித்த பின்னர் பாரதிய ஜனதா கட்சியில் இணைந்தார்.

மேற்கோள்கள்
-----------

1. ↑  "Assembly Since 1963". p. 50. .
2. ↑  MLAs refuse to accept Roy as CLP leader
3. ↑  Congress hit by next big crisis in Tripura, 6 MLAs quit party
4. ↑  My Neta
5. ↑  Six Congress MLAs in Tripura join Trinamool
6. ↑  "Recognise Ex-TMC MLAs as BJP Members in Tripura: BJP". .
சமமட்டக் கடவு உடன் குழப்பிக் கொள்ளாதீர்கள்.
சமமட்ட சந்திப்பு:மையத்தில் உள்ள 'வைரத்தை' கடக்க தொடருந்துகள் காத்திருக்க வேண்டும்இருவேறு அகலம் கொண்ட பாதைகளின் வைர சந்திப்பின் படம் (ஆங்கிலத்தில் )ஜெர்மனியின், மைன்சு துறைமுகத்தில், ஒரு திசையில் உள்ள பாதைகளை அகற்றியதால் பயனற்று இருக்கும் பல வைர சந்திப்புகள்பசிபிக் ஒன்றிய இரும்புத்தடமும் கன்சாஸ் மற்றும் ஒக்ளஹோமா இரும்புத்தடமும் குறுக்கிடும் இடத்தில் உள்ள முழுமையாக கட்டிமுடிக்கப்பட்ட சமமட்ட சந்திப்பு
**சமமட்ட சந்திப்பு** (Level junction) என்பது, ஓர் இரும்புத்தடம், சமமட்டதில் உள்ள மற்றொரு இரும்புத்தடத்தை குறுக்கிடுகையில் உருவாங்கும் ஒரு தண்டவாள அமைப்பாகும். இது ஒரு தண்டவாள சந்திப்பு எனக் குறிப்பிடலாம். 

இந்த குறுக்கீட்டு அமைப்பை, (நடுவில் உருவாகும் வைர வடிவத்தைக் குறிக்கும் வண்ணம்) சிலநேரம் **வைர சந்திப்பு** என்றும் அழைக்கப்படும். குறுக்கிடும் இரும்புப்பாதைகள் வெவ்வேறு அகலம் கொண்டவையாக கூட இருக்கலாம் (வலதில் உள்ள படத்தை காண்க).

சமமட்ட சந்திப்பில் உள்ள ஆபத்தை பறக்கும் சந்திப்பில் நீக்கி உள்ளனர்.

ஆபத்துகள்
---------

மோதல்களைத் தவிர்க்க பிணைக்கப்பட்ட சமிக்ஞைகளால் தடங்களை கட்டுப்படுத்த வேண்டும்.

தொடருந்துகள், விபத்தை தவிர்க்க, இந்த சந்திப்பை கடக்கும்போது கண்டிப்பாக சமிக்ஞைக்காக காத்திருக்க வேண்டும்.

மேற்கோள்கள்
-----------

வெளி இணைப்புகள்
---------------

* பொதுவகத்தில் Rail junctions தொடர்பாக ஊடகக் கோப்புகள் உள்ளன.
**ஆனந்தர்கள்** (*Anandas*) (Ananda Gotrika) ஆனந்த கோத்திரர்கள் (Ananda Gotrika) 335-425 கிபி வரை காந்தரபுரத்தை தலைநகராகக் கொண்டு கடலோர ஆந்திராவை ஆண்டனர். இவர்களின் தலைநகரம் இன்றைய குண்டூர் மாவட்டத்தில் உள்ள செஜெர்லா மண்டலத்தில் அமைந்துள்ளது.  ஆந்திர இசுவாகுகளின் வீழ்ச்சிக்குப் பிறகு ஆனந்த கோத்ரிகர்கள் இப்பகுதியை ஆண்டனர். மேலும் தங்களை ஆனந்த கோத்திரத்தில் இருந்து வந்ததாக உரிமை கோரினர். 

இவர்கள், 4 ஆம் நூற்றாண்டின் இரண்டாம் பாதி மற்றும் 5 ஆம் நூற்றாண்டின் முதல் பாதி வரை செழித்து வளர்ந்ததாகத் தெரிகிறது. ஆனந்த கோத்திரர்கள் பற்றிய மூன்று பதிவுகள் மட்டுமே உள்ளன. அதில் இரண்டு செப்புத் தகடுகளும் ஒரு கல்வெட்டும் அடங்கும்.  காந்தாரன், அத்திவர்மன், தாமதோரவர்மன் ஆகிய மூன்று அரசர்கள் மட்டுமே அறியப்படுகின்றனர். ஆனந்த கோத்திர வம்சத்தை நிறுவிய காந்தரன் தலைநகரான காந்தாரபுரத்தையும் நிறுவினார்.  காந்தார மன்னனும் பல்லவர்களுக்கு எதிரான போர்களில் வெற்றி பெற்று அவர்களை அமராவதி பகுதியிலிருந்து விரட்டினான்.  இந்த வம்சத்தின் அறியப்பட்ட மூன்று மன்னர்களில் மன்னர் அத்திவர்மனும் ஒருவர். அவர் விலையுயர்ந்த இரண்யகர்ப மகாதானம் (தங்க தானம்) செய்தார். மேலும், சிவபெருமானின் தீவிர பக்தராக இருந்தார்.  அத்திவர்மனுக்குப் பிறகு அவரது மகன் தாமதோரவர்மன் பதவிக்கு வந்தான். ஆனால் அவன் பௌத்தத்தைத் தழுவினான் 

ஆனந்த கோத்திரர்கள் சாலங்காயனர்களால் வீழ்த்தப்பட்டதாகத் தெரிகிறது.

மேற்கோள்கள்
-----------

1. 1 2 3 4 5 6  Sen, Sailendra Nath (1999) (in en). *Ancient Indian History and Civilization*. New Age International. பக். 433. பன்னாட்டுத் தரப்புத்தக எண்:9788122411980. .
2. ↑  Lakshmanna, Chintamani (1973) (in en). *Caste dynamics in village India*. Nachiketa Publications. பக். 27. .
***தாவ்கின்சியா உத்தரா*** (*Dawkinsia uttara*), **வடக்கு இழை பார்ப்** என்பது சிப்பிரினிடே குடும்பத்தைச் சேர்ந்த நன்னீர் மீன் சிற்றினமாகும்.

சொற்பிறப்பியல்
--------------

பரிணாம உயிரியலாளர் ரிச்சர்ட் டாக்கின்ஸ் நினைவாக *தாவ்கின்சியா* என்ற பேரினப் பெயர் வழங்கப்பட்டது. அதே சமயம் *உத்தரா* என்ற சிற்றினத்தின் ஆசிரியரான உன்மேஷ் கத்வதேவின் தாயான உத்தரா கத்வதேவைக் குறிக்கிறது.

விளக்கம்
--------

*தாவ்கின்சியா உத்தரா* சிறிய அளவிலான மீன் ஆகும். இது 12 செ.மீ. நீளம் வரை வளரக்கூடியது. வகைப்பாட்டியல் அடிப்படையில் *தாவ்கின்சியா உத்தரா* என்பது "பிலமெண்டோசா" இனக் குழுவின் ஒரு சிற்றினக் குழுவாகும். இது இதன் நெருங்கிய பேரினமான *தாவ்கின்சியா பிலமென்டோசா*விலிருந்து வேறுபட்டது. இதனுடைய வால் துடுப்பானது குறுகிய நீளமான கருப்பு முனையுடன் கூடியது.

வாழ்விடம்
---------

வடக்கு மேற்குத் தொடர்ச்சி மலையில் மகாராட்டிராவின் காஜாலி, தெரேகோல் மற்றும் சக்புதி ஆறுகளின் மேல் பகுதியில் *தாவ்க்கின்சியா உத்தரா* காணப்படுகிறது. இது ஆழமற்ற மற்றும் மெதுவாக ஓடும் நீரோடைகளில் வாழ்கிறது. இங்கு அது சிறிய முதுகெலும்பில்லாத உயிரினங்களை உண்ணுகிறது.

மேற்கோள்கள்
-----------

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q118213387
* GBIF: 11208000
* iNaturalist: 1313417
* என்.சி.பி.ஐ: 2974746
* WoRMS: 1493431

 |

1. ↑  Froese, Rainer and Pauly, Daniel, eds. (2006). "*Puntius srilankensis*" in FishBase. April 2006 version.
2. ↑  "A new species of filament barb found in the Western Ghats". *Deccan Herald*.
3. 1 2  Katwate, Unmesh; Apte, Deepak; Raghavan, Rajeev (November 2020). "Dawkinsia uttara, a new species of filament barb (Teleostei: Cyprinidae) from the Western Ghats of India". *Vertebrate Zoology* **70** (4): 717-730. doi:10.26049/VZ70-4-2020-11. .
**பூச்சி அறிவியல் அருங்காட்சியகம்** (*Insect Science Museum*)(பண்டைய சீனம்: 昆蟲科學博物館; எளிய சீனம்: 昆虫科学博物馆; பின்யின்: *Kūnchóng Kēxué Bówùguǎn*) என்பது தைவானின் தைபேயில் Zhongzheng மாவட்டத்தில் உள்ள பூச்சிகளின் அருங்காட்சியகம் ஆகும். இந்த அருங்காட்சியகம் செங் குங் மூத்த உயர்நிலைப் பள்ளியில் அமைந்துள்ளது. ஆசியாவிலேயே மிகப்பெரிய பூச்சி அறிவியல் அருங்காட்சியகங்களில் இதுவும் ஒன்றாகும்.

வரலாறு
------

பூச்சி அறிவியல் அருங்காட்சியகம் 1968-ல் கட்டப்பட்டது 1971-ல் பொதுமக்களுக்குத் திறக்கப்பட்டது.

கண்காட்சிகள்
------------

பூச்சி அறிவியல் அருங்காட்சியகத்தில் பூச்சிகளின் மாதிரிகள் பூச்சிகளின் பல்வேறு சேகரிப்புகள் காட்சிப்படுத்தப்பட்டுள்ளது. மொத்தத்தில், அருங்காட்சியகத்தில் சுமார் 750 பெட்டிகள் மற்றும் கிட்டத்தட்ட 40,000 மாதிரிகள் காட்சிக்கு வைக்கப்பட்டுள்ளன.

போக்குவரத்து
------------

தைபே மெற்றோவின் ஷாண்டாவோ கோயில் நிலையத்திலிருந்து தெற்கே நடந்து செல்லும் தூரத்தில் இந்த அருங்காட்சியகம் உள்ளது.

*

மேற்கோள்கள்
-----------

1. ↑  "Insect Science Museum of the Taipei Chenggong High School". *Undiscovered Taipei*. 18 November 2021. .
2. ↑  "Insect Science Museum of the Taipei Chenggong High School". *Taiwan Medical Travel*. .
3. ↑  "Insect Science Museum of the Taipei Chenggong High School". .
**அவார் கான் ஐபக்** ( Awar Khan Aibak) மம்ல்லூக்கிய சுல்தான் சம்சுத்தீன் இல்த்துத்மிசின் கீழ் வங்காளத்தின் ( இலக்னௌதி ) ஆளுநராக இருந்தார். துக்ரால் துகன் கான் தூக்கியெறியப்பட்டு இவர் ஆளுநரானார். இவரது ஆட்சி 1236 வரை நீடித்தது.

சுயசரிதை
--------

கான் வங்காள ஆளுநராக இருந்த சைபுதீன் ஐபக்கின் அரசவை உறுப்பினராக இருந்தார். "மிகப்பெரிய தைரியசாலியான துருக்கியர் "என்று வர்ணிக்கப்படும் கான், 1236 இல் சைபுதீனைக் கொன்று, இலக்னௌதியின் அதிகாரத்டைக் கைப்பற்றினார்.  சுல்தான் சம்சுத்தீன் இல்த்துத்மிசு இறந்துவிட்டதால் இந்த வாய்ப்பைப் பெற்றதாகக் கருதப்படுகிறது. பீகார் ஆளுநர் துக்ரால் துகன் கான், இலக்னௌதி மாகாணத்தை மீண்டும் தில்லி சுல்தானகத்திடம் ஒப்படைக்குமாறு அவார் கானிடம் கோரினார். இலக்னௌதி நகருக்கும் பாஸ்கோட் கோட்டைக்கும் இடையே நடந்த போரில் இருவரும் போரிட்டனர். போரில் அவார் கான் தோற்கடிக்கப்பட்டு கொல்லப்பட்டார். துக்ரால் கான் சுல்தானின் ஆளுநராக வங்காளம் மற்றும் பீகார் ஆகிய இரு மாநிலங்களிலும் ஆட்சியைப் பிடித்தார்.

இதனையும் காண்க
--------------

* வங்காளத்தின் ஆட்சியாளர்களின் பட்டியல்
* வங்காளத்தின் வரலாறு

மேற்கோள்கள்
-----------

1. ↑  KingListsFarEast
2. ↑
**நியூசிலாந்து நெட்டைக்காலி** ( ***அந்தஸ் நோவாசீலாண்டியே*** ) என்பது குருவி வரிசையைச் சேர்ந்த ஒரு சிறிய பறவையாகும். இது மோட்டாசில்லிடே குடும்பத்தில் உள்ள நெட்டைக்காலி பேரி*னத்தை* சேர்ந்தது. இது நியூசிலாந்து மற்றும் வெளி தீவுகளில் திறந்த வெளிப் பகுதிகளில் காணப்படுகிறது. 

இது முன்பு ரிச்சர்ட்ஸ், ஆப்ரிக்கன், மலை, நெல்வயல் நெட்டைக்காலிகளுடன் ஒரே இனத்தில் சேர்க்கபட்டிருந்தது. பல ஆய்வாளர்கள் ஆஸ்ட்ரேலேஷியன் நெட்டைக்காலியை இரண்டு வகைகளாகப் பிரித்தனர்: ஆஸ்திரேலியாவில் உள்ள **ஆஸ்திரேலிய நெட்டைக்காலி** ( *அந்தஸ் ஆஸ்ட்ராலிஸ்* )  மற்றும் நியூ கினியா மற்றும் **நியூசிலாந்து நெட்டைக்காலி** ( *அந்தஸ் நோவாசீலாண்டியே* ), நியூசிலாந்தில் **பிஹோய்ஹோய்** என்றும் அழைக்கப்படுகிறது.

வகைபிரித்தல்
------------

 பசிபிக் பெருங்கடலுக்கான ஜேம்ஸ் குக்கின் இரண்டாவது பயணத்தில் ஜார்ஜ் ஃபார்ஸ்டரின் நீர்வண்ண ஓவியம் வரையப்பட்டது. இந்த ஓவியம் இனத்திற்கான நிறைவகை ஆகும்.
இதில் நான்கு துணையினங்கள் அங்கீகரிக்கப்பட்டுள்ளன: 

* *A. n. novaeseelandiae* ( Gmelin, JF, 1789) - வடக்கு, தெற்கு மற்றும் ஸ்டீவர்ட் தீவு மற்றும் சேட்டலைட் (நியூசிலாந்து)
* *A. n. chathamensis* லோரன்ஸ் வான் லிபர்னாவ், எல், 1902 – Chatham Islands ( தெற்கு தீவின் கிழக்கு, நியூசிலாந்து)
* *A. n. aucklandicus* கிரே, ஜிஆர், 1862 - ஆக்லாந்து மற்றும் கேம்ப்பெல் தீவுகள் ( தெற்கு தீவின் தெற்கு, நியூசிலாந்து)
* *A. n. steindachneri* ரெய்செக், 1889 – ஆன்டிபோட்ஸ் தீவுகள் (ஸ்டூவர்ட் தீவின் தென்கிழக்கு, நியூசிலாந்து)

விளக்கம்
--------

இது ஒல்லியான பறவையாகும். இப்பறவை 16 முதல் 19 செ.மீ. நீளமும், 40 கிராம் எடையும் கொண்டது. சிறகுகளின் மேலே வெளிர் பழுப்பு நிறத்தில் இருண்ட கோடுகளுடன் இருக்கும். மார்பகத்தின் மீது கோடுகளுடன் கீழ்ப்பகுதி வெளிர் நிறத்தில் இருக்கும். கண்ணின் மேற்புறம் புருவம் போல வெளிறிய பட்டையும், கருமையான கன்னமும், மீசை கோடுகளும் உள்ளன. இதன் நீண்ட வாலானது வெள்ளை வெளிப்புற இறகுகளைக் கொண்டுள்ளது. வாலை அடிக்கடி மேலும் கீழும் அசைக்கும். கால்கள் நீளமாகவும் இளஞ்சிவப்பு-பழுப்பு நிறமாகவும் இருக்கும் அதே சமயம் அலகு மெல்லியதாகவும் பழுப்பு நிறத்திலும் இருக்கும்.

சூழலியல்
--------

இது புல்வெளிகள், வேளாண் நிலங்கள், சாலையோரங்கள், வறண்ட ஆற்றுப் படுகைகள், மணல் திட்டுகள், திறந்த வனப்பகுதிகள் போன்ற திறந்தவெளி வாழ்விடங்களில் காணப்படும் பறவையாகும். இப்பறவை வண்டுகள், சிலந்திகள் , பூச்சி குடம்பிகள் போன்ற சிறிய முதுகெலும்பிலி உயிரினங்களை தரையில் தேடி உணவாக கொள்கிறது. இது புற்கள் போன்றவற்றின் விதைகளையும் உண்ணும்.

மேய்ச்சல் நிலங்களை மேம்படுத்துதல், பூச்சிக்கொல்லிகள் பயன்பாடு மற்றும் அறிமுகப்படுத்தப்பட்ட இனங்களால் வேட்டையாடப்படுதல் ஆகியவற்றின் காரணமாக நியூசிலாந்தின் சில பகுதிகளில் பறவைகளின் எண்ணிக்கை குறைந்துள்ளது.

காட்சியகம்
----------

மேற்கோள்கள்
-----------

1. ↑  Menkhorst, Peter**Expression error: Unrecognized word "etal".** (2017). *The Australian Bird Guide*. Clayton South, Victoria: CSIRO. பக். 500. பன்னாட்டுத் தரப்புத்தக எண்:9780643097544.
2. ↑  "Waxbills, parrotfinches, munias, whydahs, Olive Warbler, accentors, pipits". *IOC World Bird List Version 13.2* (International Ornithologists' Union). July 2023. .
புங்காட்டுவலசில் நெற்பயிர் வயலின் பசுமை தோற்றம் 
**புங்காட்டுவலசு** (*Punkattuvalasu*), தமிழ் நாட்டில் துய்யம்பூந்துறை ஊராட்சிக்கு உட்பட்ட பகுதியில் உள்ள ஒரு பசுமை நிறைந்த அழகிய ஊர். இங்கு வேளாண்மை முக்கிய தொழில் ஆகும். இவ்வூர் கீழ்பவானி அணை பாசனத்திட்டத்தின் மூலம் நீர் பாசன வசதி பெறுகிறது. இது ஈரோட்டில் இருந்து தெற்கே 15 கிமீ தொலைவில் அவல்பூந்துறைக்கு மேற்கே 1 கிமீ தொலைவில் உள்ளது. இதன் அருகே அவல்பூந்துறை ஒழுங்குமுறை விற்பனைகூடம் அமைந்து உள்ளது. இது கொப்பரை தேங்காய் விற்பனைக்கு தமிழக அளவில் பெயர் பெற்ற சந்தைக்கூடம் ஆகும்.

புங்காட்டுவலசுக்கு அஞ்சல் ஈரோடு மாவட்டம், அவல்பூந்துறை வழி, துய்யம்பூந்துறை அஞ்சல் நிலையம் வழி வருகின்றது. இவ்வூரின் அஞ்சல் குறியீட்டு எண் 638115. தொலைபேசி குறியீடு 0424.

இவ்வூர் அடங்கியுள்ள சட்டமன்றத் தொகுதி மொடக்குறிச்சி. இது ஈரோடு நாடாளுமன்றத் தொகுதிப் பிரிவில் உள்ளது.

ஊர் பெயர்க் காரணம்
------------------

இந்தக் கிராமத்தில் முந்தய காலங்களில் புங்க மரங்கள் ஊர் முழுவதும் அதிகம் பரவி இருந்ததால் புங்காட்டுவலசு என்ற பெயர் அமைந்தது .

ஆதாரங்கள்
---------

வெளி இணைப்புகள்
---------------

* விக்கிமேப்பியாவில் புங்காட்டுவலசு அமைவிடம்
**ஜலவிஹார்** (Jalavihar) என்பது இந்திய மாநிலமான தெலங்காணாவின் ஐதராபாத்து நகரில் 12.5 ஏக்கர்கள் பரப்பளவில் அமைந்துள்ள ஒரு நீர் விளையாட்டுப் பூங்காவாகும். சஞ்சீவையா பூங்காவுக்கு அருகிலும், உசேன் சாகர் ஏரியிலும் அமைந்துள்ள இந்தப் பூங்கா 20 மே 2007 அன்று திறக்கப்பட்டது.

பின்னணி
-------

வெளிநாடு வாழ் இந்தியரான ஆர்.ஜே ராவ் என்பவருடன் தனிநபர்கள் குழு, உள்ளூர் சுற்றுலாத் துறையுடன் பொது-தனியார் கூட்டாண்மை மூலம் ₹220 மில்லியன் (அமெரிக்க டாலர் $3.1 மில்லியன்) நிதி திரட்டப்பட்டு இந்தப் பூங்கா அமைக்கப்பட்டது. இந்தத் திட்டத்திற்காக உசேன் சாகர் ஏரியைக் கடந்து நெக்லஸ் சாலையில் 12.5 ஏக்கர் (5.1 ஹெக்டேர்) நிலத்தை துறை அனுமதித்தது.

2000ஆம் ஆண்டில் ஆந்திராவின் முதல்வராக இருந்த நா. சந்திரபாபு நாயுடு தலைமையிலான ஆந்திர அரசின் உள்ளூர் நிர்வாக மன்றத்தால் இந்த நிலம் ஒதுக்கப்பட்டிருந்தாலும், நிலம் ஆக்கிரமிப்பு மற்றும் உரிமையில் ஏற்பட்ட சிக்கல்கள் காரணமாக பணிகள் நிறுத்தப்பட்டன. இது தவிர, திட்டங்களை ஒதுக்கீடு செய்யும் முறை குறித்து உள்ளூர் அரசாங்கத்தால் விசாரணை தொடங்கப்பட்டது. உள்ளூர் மாசு கட்டுப்பாட்டு வாரியம் மற்றும் பிராந்திய உயர்நீதிமன்றத்தின் அனுமதியின் அடிப்படையில் இந்திய உச்ச நீதிமன்றம் 2006ன் நடுப்பகுதியில் இந்த திட்டத்திற்கு ஒப்புதல் அளித்தது. இது போன்ற பொது-தனியார் கூட்டு மாதிரியின் இலாபத்தன்மை காரணமாக, உள்ளூர் அரசாங்கம் 2010 ஆம் ஆண்டில் இந்த போக்கைத் தொடர முன்மொழிந்தது.

வசதிகள்
-------

18000 சதுர அடிகள் கொண்ட நாட்டில் மிகப் பெரிய இந்தப் பூங்கா ஒரே நேரத்தில் சுமார் 1,000 பேருக்கு இடமளிக்க முடியும். கட்டப்பட்ட பகுதி பூங்காவின் மொத்த பரப்பளவில் 10% மட்டுமே கொண்டது. உசேன் சாகர் ஏரியைச் சுற்றி குப்பைகளைத் தடுக்க பூங்கா முழுவதும் சரியான வேலி அமைக்கப்பட்டது. இந்தப் பூங்கா பொழுதுபோக்கு மற்றும் விருந்து என இரண்டு முக்கியப் பகுதிகளைக் கொண்டுள்ளது. பொழுதுபோக்குப் பகுதியில் நீர் விளையாட்டு, அலை குளம், மலை சறுக்கு, வன ஆற்றுச் சவாரி, சிறு தொடர்வண்டி, உணவகங்கள் போன்றவை உள்ளன. விருந்துப் பகுதியில் சுமார் 2,000 பேர் தங்கக்கூடிய திறந்த புல்வெளிகள் உள்ளன.

மேற்கோள்கள்
-----------

1. ↑  "AP Tourism to rope in more private parties". *Business Line*. 27 May 2010. .

வெளி இணைப்புகள்
---------------

* Jalavihar Photographs, 2013
**இறகற்ற சாணி வண்டு** (*Flightless dung beetle)(சிர்செலியம்* *பச்சாசு*) என்பது தென்னாப்பிரிக்காவின் சில பகுதிகள் மட்டும் காணப்படும் அகணிய உயிரி ஆகும். இந்த வகை சாணி வண்டு அடோ யானை தேசிய பூங்கா, அமகாலா கேம் ரிசர்வ் மற்றும் எருமை பள்ளத்தாக்கு விளையாட்டு பண்ணை ஆகியவை அடங்கும். இது *சிர்செலியம்* பேரினத்தில் உள்ள ஒரே சிற்றினமாகும். பறக்க இயலாத இந்த வண்டின் இறக்கை மூடிக்குக் கீழே உள்ள வெற்று இடத்தை கார்பனீராக்சைடு சேமிப்பு பகுதியாகப் பயன்படுத்துகிறது. இது ஒரு தனித்துவமான சுவாச பொறிமுறையை உருவாக்குகிறது. இது நீரைப் பாதுகாக்கிறது. இது வறண்ட பகுதிகளில் வாழும் தகவமைப்பாக உள்ளது.

 பறக்க இயலாத சாணி வண்டு சாணி உருண்டையை உருட்டும் காட்சி
இந்த சிற்றினம் முதலில் தென்னாப்பிரிக்காவில் பரவலாகக் காணப்பட்டது, ஆனால் இது தற்பொழுது குறிப்பிட சில பகுதிகளில் மட்டுமே வாழ்கிறது. எனவே, இது ஒரு பன்னாட்டு இயற்கைப் பாதுகாப்புச் சங்கத்தின் பாதிக்கப்படக்கூடிய இனத் தகுதி பெறுகிறது. விவசாயம் மற்றும் மனித நடவடிக்கைகளால் இதன் வாழ்விடங்கள் அச்சுறுத்தலுக்கு உள்ளாகின்றன. குறைந்த இனப்பெருக்க திறன் மற்றும் குறைந்த சிதறல் (பறக்காமல் இருப்பதன் விளைவாக) இதன் உயிர்வாழ்வு பல காரணிகளின் தாக்கத்திற்கு உள்ளாகிறது. இதன் எண்ணிக்கை பல முதுகெலும்பு விலங்குகளை (குறிப்பாக யானை மற்றும் எருமை) சார்ந்துள்ளது.

 அடோ யானை தேசிய பூங்காவில் சாண உருண்டையை உருட்டிக்கொண்டிருக்கும் *சி*. *பச்சாசு*
பறக்க இயலா சாணி வண்டுகள் பெரும்பாலும் யானை அல்லது எருமைச் சாணியினை உண்கின்றன. ஆனால் இவை முயல்கள், வாலிலாக் குரங்குகள், மிருகங்கள் மற்றும் தீக்கோழிகள் போன்ற பிற இனங்களின் சாணத்தையும் உண்பதாகவும் பதிவு செய்யப்பட்டுள்ளது.

மேற்கோள்கள்
-----------

1. 1 2  "*Circellium bacchus* (Flightless dung beetle, Addo flightless dung beetle)". Biodiversity Explorer.. பார்த்த நாள்: October 16, 2010.
2. ↑
3. ↑  Roger Santer (2003). "Dung Beetles Turn in Wings for a Long, Dry Walk" (PDF). *Journal of Experimental Biology* **206**: 1261–1262. doi:10.1242/jeb.00269. .
4. ↑  Marcus J. Byrne and Frances D. Duncan (2003). "The role of the subelytral spiracles in respiration in the flightless dung beetle Circellium bacchus" (PDF). *Journal of Experimental Biology* **206**: 1309–1318. doi:10.1242/jeb.00250. .

வெளி இணைப்புகள்
---------------

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1083045
* விக்கியினங்கள்: Circellium bacchus
* BioLib: 940592
* EoL: 552178
* GBIF: 1088803
* iNaturalist: 425044
* IRMNG: 11311650
* என்.சி.பி.ஐ: 205291

 |

* Roger Santer (2006). "Dung beetles turn in wings for a long, dry walk". *Journal of Experimental Biology* **206**: 1261–1262. doi:10.1242/jeb.00269.
**பொம்மிரெட்டி சுந்தர ராமி ரெட்டி** இந்தியாவைச் சேர்ந்த ஓர் அரசியல்வாதியாவார். 1935 ஆம் ஆண்டு அக்டோபர் மாதம் 17 ஆம் தேதியன்று இவர் பிறந்தார். இந்திய தேசிய காங்கிரசைச் சேர்ந்த இவர் ஆந்திரப் பிரதேச மாநிலத்தில் ஒரு மருத்துவராகவும் அறியப்படுகிறார். பொம்மிரெட்டி சுந்தர ராமி ரெட்டி ஆந்திரப் பிரதேச சட்டப் பேரவையின் சட்டமன்ற உறுப்பினராக மூன்று முறை தேர்ந்தெடுக்கப்பட்டார்.

சுயசரிதை
--------

ராமி ரெட்டி 1935 ஆம் ஆண்டு அக்டோபர் 17 ஆம் தேதி பிறந்தார்  சென்னையில் மருத்துவத்தில் எம்பிபிஎசு பட்டம் பெற்றார். பின்னர், அரசுப் பணியில் சேர்ந்தார். 1970 ஆம் ஆண்டில் தனது மருத்துவமனையைத் திறந்தார்.

ராமி ரெட்டி 1978 ஆம் ஆண்டு ஆத்மகூரில் இருந்து ஆந்திரப் பிரதேச சட்டமன்றத்தின் சட்டமன்ற உறுப்பினராக தேர்ந்தெடுக்கப்பட்டார்  1985 மற்றும் 1989 ஆம் ஆண்டுகளில் அந்தத் தொகுதியிலிருந்து மீண்டும் தேர்ந்தெடுக்கப்பட்டார்   1985 தேர்தலில் வெங்கையா நாயுடுவை தோற்கடித்தார்.  இவரது மகன் பொம்மிரெட்டி ராகவேந்திரா ரெட்டி ஆந்திர பிரதேச சட்ட மேலவையின் முன்னாள் உறுப்பினர் ஆவார். 

ராமி ரெட்டி 2020 ஆம் ஆண்டு பிப்ரவரி மாதம் 6 ஆம் தேதியன்று தனது 84 வயதில் இறந்தார்

மேற்கோள்கள்
-----------

1. 1 2  "Former MLA and Congress leader Sundara Rami Reddy passes away". 7 February 2020.. பார்த்த நாள்: 7 February 2020.
2. ↑  "Andhra Pradesh Assembly Election Results in 1978".. பார்த்த நாள்: 26 December 2019.
3. ↑  "Andhra Pradesh Assembly Election Results in 1985".. பார்த்த நாள்: 26 December 2019.
4. ↑  "Andhra Pradesh Assembly Election Results in 1989".. பார்த்த நாள்: 26 December 2019.
5. ↑  "List Of Winning Candidates".. பார்த்த நாள்: 7 February 2020.
6. ↑  "Bommireddy Raghvendra Reddy (Winner)".. பார்த்த நாள்: 7 February 2020.
**குவஹாத்தி உயர் நீதிமன்றம்** , இந்திய அரசுச் சட்டம், 1935 , அமல்படுத்திய பின்னர் மார்ச் 1, 1948, ல் அமைக்கப்பட்டது. இதன் மூலப் பெயர் **அசாம் மற்றும் நாகாலாந்து உயர் நீதிமன்றம்** ஆகும். இது 1971 வட கிழக்குப் பகுதிகளின் மறுசீரமைப்புச் சட்டப்படி, குவஹாத்தி உயர் நீதிமன்றம் என்று பெயர் மாற்றம் கண்டது.

இந்த நீதிமன்றம் மிகப் பெரிய நீதிபரிபாலனம் கொண்ட நீதிமன்றமாகச் செயல்படுகின்றது. இதன் நீதிபரிபாலனத்தின் கீழ் அடங்கும் மாநிலங்களாக அசாம், அருணாச்சலப் பிரதேசம், நாகாலாந்து, மிசோரம் ஆகியன உள்ளன. இந்நீதிமன்றம் குவஹாத்தியைத் தலைமையகமாகக் கொண்டு செயலாற்றுகின்றது. குவஹாத்தி அசாம் மாநிலத்தின் முன்னாள் தலைநகரமாகும். 

இதன் அமர்வுகள் கோகிமா, அயிஸ்வால் மற்றும் இம்பால் ஆகிய நகரங்களாகும்.

| * பா
* உ
* தொ
இந்திய உயர் நீதிமன்றங்கள் |
| --- |
| 
* அலகாபாத்
* ஆந்திரப் பிரதேசம்
* இமாச்சலப் பிரதேசம்
* இராசத்தான்
* உத்தராகண்டம்
* ஒரிசா
* கருநாடகம்
* கல்கத்தா
* குசராத்து
* குவகாத்தி
* கேரளம்
* சத்தீசுகர்
* சம்மு காசுமீர்
* சார்க்கண்டு
* சிக்கிம்
* திரிபுரா
* தில்லி
* தெலங்காணா
* பஞ்சாப் மற்றும் அரியானா
* பம்பாய்
* பாட்னா
* மணிப்பூர்
* மத்தியப் பிரதேசம்
* மெட்ராசு
* மேகாலயா

 |
சிரித்திரன்
**கருத்தோவியம்** அல்லது **கேலிச் சித்திரம்** (*cartoon*) என்பது நகைச்சுவையைத் தூண்டும் வண்ணம் வரையப்படும் ஓவியம் ஆகும். பல சொற்களில் தலையங்கம் எழுதி உணர்த்த முடியாத கருத்துக்களை கருத்துப் படங்கள் எளிதாக உணர்த்துகின்றன. சமுதாயம், சமயம், அரசியல், பொருளாதாரத் துறைகளில் உள்ள குறைகளை நகைச்சுவையுடன் உணர்த்தும்படி கேலிப்படங்கள் அமைகின்றன. தமிழில் ஆனந்த விகடன், குமுதம், தினமணி போன்ற இதழ்களில் கேலிச் சித்திரங்கள் வெளி வருகின்றன. ஈழத்தில் சிரித்திரன் இதழில் வெளிவந்த கேலிச் சித்திரங்கள் புகழ் பெற்றவை.

சொற்பிறப்பியல்
--------------

இத்தாலி மொழியில் *Cartoon* என்பது கெட்டியான காகிதத்தைக் குறிக்கும். கெட்டியான காகிதங்களில் தான் அப்போது அங்கே ஓவியங்கள் வரைவார்கள். 1921 ஆம் ஆண்டில் பிரிட்டனின் புதிய பாராளுமன்றக் கட்டடத்தை அலங்கரிக்க ஓவியர்களிடையே போட்டி ஒன்று நடத்தப்பட்டது. அந்தப் போட்டிக்காக (கெட்டியான காகிதங்களில்) வரையப்பட்ட பல ஓவியங்கள் நிராகரிக்கப்பட்டன. கேலிச் சித்திரங்கள் போன்று இருந்த நிராகரிக்கப்பட்ட சில ஓவியங்களை பஞ்ச் என்ற பத்திரிகை ஒன்றில் பஞ்ச் Cartoon என்ற தலைப்பில் ஒவ்வொன்றாகப் பிரசித்தி பெற்றது. காலப் போக்கில் இவ்வித கேலிச்சித்திரங்களுக்கு Cartoon என்ற பெயரில் நிலைத்து விட்டது.

நோக்கம்
-------

கருத்தோவியங்கள் அதிகமாக சில மனிதர்களை, அவர்களின் கொள்கைகளைக் கேலி செய்யும் விதமாக வரையப்படுகின்றன. குறிப்பாக கேலி செய்யப்படுபவர்கள் படங்களை நகைச்சுவையுணர்வுடன் அவர்களின் உருவம் அனைவரும் அறியும் வழியில் வரையப்படுகிறது. இந்தக் கேலிச் சித்திரங்கள் பிறர் மனத்தைப் புண்படுத்தாத வழியில் வரையப்படுகிறது. வரையப்படும் படங்கள் உண்மையின் அடிப்படையிலும், மக்களுக்கு சில செய்திகளைக் கூறும் வகையில் அதே சமயம் சிந்திக்க வைக்கும் வகையில் வரையப்படுகிறது.

தமிழ்நாட்டின் முதல் கருத்துப்படம்
---------------------------------

தமிழ்நாட்டில் முதன்முதலாக கருத்துப்படங்களை வெளியிட்டவர் மகாகவி சுப்பிரமணிய பாரதியார் தான். இவர் ஆங்கிலேயர் ஆட்சியின் குறைகளை "இந்தியா" எனும் இதழில் கேலிச்சித்திரங்களின் மூலம் வெளியிட்டார்.

இவற்றையும் பார்க்கவும்
----------------------

* வரைகதை

மேற்கோள்கள்
-----------

1. ↑  Punch.co.uk. "History of the Cartoon". .
2. ↑  டாக்டர். மா.பா. குருசாமி எழுதிய "இதழியல் கலை" நூல், பக்கம்.182.
நோக்கம், குறிக்கோள் மற்றும் இலக்குகள் ஆகிய மூன்று சொற்களின் பெயர்ச்சொல் வடிவங்கள் பெரும்பாலும் ஒத்ததாகப் பயன்படுத்தப்பட்டாலும்,  ஒழுங்கமைக்கப்பட்ட கல்வி வல்லுநர்கள் **கல்வி *நோக்கங்கள்* மற்றும் *குறிக்கோள்களை*** மிகவும் குறுகியதாக வரையறுத்து, அவற்றை ஒருவருக்கொருவர் வேறுபட்டதாகக் கருதுகின்றனர்: இலக்குகள் நோக்கத்துடன் தொடர்புடையவை அதே வேளையில் குறிக்கோள்கள் சாதனைகளுடன் தொடர்புடையவை.

பொதுவாக கல்வியின் நோக்கமானது கொடுக்கப்பட்ட பணியை முடித்து விடுவது மட்டுமல்லாது ஒரு திறன், சில அறிவு, ஒரு புதிய அணுகுமுறை போன்றவற்றைப் பெறுவது தொடர்பானது. பாடத்திட்டத்தின் போது இலக்குகளை அடைவது வழக்கமாக நடைபெறுவதால், படிப்பிற்கு அப்பால் மாணவர்களின் வாழ்க்கையை நோக்கமாகக் கொண்டிருப்பதால், பாடத்திட்டத்தின் நோக்கங்களை விட ஒரு பாடத்தின் இலக்குகள் ஒப்பீட்டளவில் நீண்ட காலமாக இருக்கும் என்று எதிர்பார்க்கலாம்.

பாடத்தின் நோக்கங்கள்
--------------------

ஒரு குறிக்கோள் என்பது (ஒப்பீட்டளவில்) குறுகிய கால இலக்காகும். கல்வியில் பாடத்திட்டத்தின் இலக்குகளை அடையும்போது இது முடிவடையலாம்.இது கற்பவர்களுக்கு அவர்கள் கற்றுக் கொள்ளும்போது அவர்கள் எதை அடைய முயற்சிக்க வேண்டும் என்பதை விளக்குகிறது.

1. ↑  The Compact Oxford English Dictionary defines the noun *objective* as "A thing aimed at or sought; a target, goal, or end".  "Objective". (Online). ஒக்ஸ்போர்ட் பல்கலைக்கழகப் பதிப்பகம்.  (subscription or participating institution membership required), definition B.4.b.
2. ↑  University of Nottingham, Medical School, Learning Objectives
3. ↑  Teaching Sociology, Vol. 8, No. 3, Why Formalize the Aims of Instruction?
**மகோபா** (Mahoba) என்பது இந்தியாவின் உத்தரபிரதேச மாநிலத்தின் மகோபா மாவட்டத்தில் உள்ள ஒரு நகரமாகும் புந்தேல்கண்ட் பிராந்தியத்தில், கூர்ஜர-பிரதிகார பாணியில் கட்டப்பட்ட ஒன்பதாம் நூற்றாண்டு சூரியக் கோயிலுக்கு இந்நகரம் நன்கு அறியப்பட்டதாகும். இது கோகர் மலையில் உள்ள 24 பாறைகளால் வெட்டப்பட்ட சைனத் தீர்த்தங்கரர் சிலைக்கும் நன்கு அறியப்பட்ட இடமாகும்.  மகோபா கஜுராஹோ, இலவகுசா நகர் மற்றும் குல்பகார், சரகாரி, கலிஞ்சர், ஓர்ச்சா மற்றும் ஜான்சி போன்ற வரலாற்றுச் சிறப்புமிக்க இடங்களுக்கு அதன் நெருக்கத்திற்காக அறியப்படுகிறது. இந்த நகரம் ரயில்வே மற்றும் மாநில நெடுஞ்சாலைகளுடன் இணைக்கப்பட்டுள்ளது.

மக்கள்தொகை
----------

2011[update] இந்திய மக்கள் தொகைக் கணக்கெடுப்பு , மகோபாவில் 95,216 மக்கள் இருப்பதாக கூறுகிறது. இதன் சராசரி கல்வியறிவு விகிதம் 74.91% ஆகும். இது மாநில சராசரியான 67.68% ஐ விட அதிகமாக உள்ளது: ஆண்களின் கல்வியறிவு 82.03% எனவும் பெண்களின் கல்வியறிவு 66.88% எனவும் உள்ளது. மக்கள் தொகையில் 12.68% 6 வயதுக்குட்பட்டவர்கள்.

மகோபாவின் மொத்த மக்கள் தொகையில் 14.93% மற்றும் 0.42% பட்டியல் சாதி (SC) மற்றும் பட்டியல் பழங்குடியினர் (ST) உள்ளனர். மக்கள்தொகை கணக்கெடுப்பின் அடிப்படையில் மொத்த மக்கள் தொகையில் 75.21% இந்துக்கள், 23.64% முஸ்லிம்கள் மற்றும் மீதமுள்ளவர்கள் பிற மதத்தினராக அறியப்படுகிறார்கள்.

குறிப்பிடத்தக்கவர்கள்
---------------------

* ராணி துர்காவதி, மஹோபாவின் சண்டேலா இளவரசி
* புஷ்பேந்திர சிங் சண்டல், எம்.பி. பா.ஜ.க

மேற்கோள்கள்
-----------

வெளி இணைப்புகள்
---------------

1. ↑  UP Tourism, ப. 193.
2. ↑  "Mahoba Population Census 2011". Census 2011 - Census of India. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Cyornis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கலோ நீல ஈப்பிடிப்பான்** (*Kalao blue flycatcher*)(*சைனோரிசு கலோலெனிசு*) என்பது மியூசிகாபிடே குடும்பத்தில் உள்ள பறவை சிற்றினமாகும். இது தெற்கு சுலவேசியின் செலயர் தீவுகள், கலாவ் தீவில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.

இந்த ஈப்பிடிப்பான் முன்பு அலையாத்திக் காட்டு நீல ஈப்பிடிப்பானின் (*சைனோரிசு* *ரூபிகாசுட்ரா*) துணையினமாகக் கருதப்பட.டது, ஆனால் தற்பொழுது இது இதன் தனித்துவமான குரல் மற்றும் இறகுகளின் அடிப்படையில் தனி இனமாக கருதப்படுகிறது.

மேற்கோள்கள்
-----------

1. ↑  Gwee, C.Y.; Eaton, J.A.; Garg, K.M.; Alström, P.; Van Balen, S.(.; Hutchinson, R.O.; Prawiradilaga, D.M.; Le, M.H. *et al*. (2019). "Cryptic diversity in *Cyornis* (Aves: Muscicapidae) jungle-flycatchers flagged by simple bioacoustic approaches". *Zoological Journal of the Linnean Society* **186** (3): 725-741. doi:10.1093/zoolinnean/zlz003.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q116692894
* Avibase: 0A57AF48

 |
**உமேஷ்பாய் நாரன்பாய் மக்வானா** (*Umeshbhai Naranbhai Makwana*) ஒரு இந்திய அரசியல்வாதி, சமூக சேவகர் மற்றும் பரோபகாரர் ஆவார். இவர் 8 டிசம்பர் 2022 முதல் ஆம் ஆத்மி கட்சியின் உறுப்பினராக பொடாட் சட்டமன்றத் தொகுதியிலிருந்து குஜராத் சட்டமன்ற உறுப்பினராகப் பணியாற்றி வருகிறார்   மக்வானா குஜராத்தின் கோலி இனத்தைச் சேர்ந்தவர். 

உமேஷ் மக்வானா இந்தியாவின் குஜராத்தின் பொடாட்டில் நரன்பாய் மக்வானா என்பவருக்கு மகனாகப் பிறந்து வளர்ந்தார். இவர் இளங்கலைப் பட்டம் படித்துள்ளார். இவர் தொடக்கப்பள்ளி மற்றும் நடுநிலைப் பள்ளியைத் தொடங்கினார். இவர் தனது முன்முயற்சியான மானவ்தா சேவா ரத்தின் கீழ் இந்தியாவில் கொரோனாவைரசால் ஏற்பட்ட நாடு தழுவிய ஊரடங்கின் போது 6 லட்சத்திற்கும் அதிகமான உணவுப் பொட்டலங்களை விநியோகித்தார்.[]</link>[  ]

மேற்கோள்கள்
-----------

1. ↑  "Botad Assembly Election Result 2022: बोटाद विधानसभा सीट पर AAP के उमेश मकवाणा के सिर सजा जीत का ताज" (in hi). 2022-12-08. .
2. ↑  "Botad Election Result 2022 LIVE: Umeshbhai of AAP wins with a margin of over 2,000 votes" (in en). 2022-12-07. .
3. ↑  "Gujarat: In Phase 1 Areas, Both BJP and Congress Are Contending With AAP's Entry" (in en). .
**முல்லை** என்பது பண்டைத் தமிழகத்தில் பகுத்து அறியப்பட்ட ஐந்து வகைத் தமிழர் நிலத்திணைகளில் ஒன்றாகும். காடும், காடு சார்ந்த இடங்களும் முல்லை நிலமாகும். செம்மண் பரந்திருத்தலால் முல்லை நிலமானது *செம்புலம்* எனவும் அழைக்கப்படுகிறது. இந்நிலம் முல்லை மலரைத் தழுவிப் பெயரிடப்பட்டது. "மாயோன் மேய காடுறை உலகமும்" எனத் தொல்காப்பியம் முல்லை பற்றிக் கூறுகிறது.

முல்லை நிலத்தின் பொழுதுகள்
--------------------------

*கார்* என்னும் பெரும் பொழுதும், *மாலை* என்னும் சிறுபொழுதும் முல்லை நிலத்திற்குரிய பொழுதுகளாகும்.

முல்லை நிலத்தின் கருப்பொருட்கள்
-------------------------------

* *தெய்வம்*: திருமால் (பெருமாள்)
* *மக்கள்*: ஆயர், ஆய்ச்சியர், இடையர் , இடைச்சியர்
* *விலங்கு*: மான், முயல்
* *உணவு*: தினை, சாமை, நெய், பால்.
* *பறவைகள்*:காட்டு கோழி, கருடன்
* *தொழில்*: கால்நடை வளர்ப்பு , உழவுத்தொழில் செய்தல்
* *விளையாட்டு*: ஏறுதழுவுதல்
* *புலவர்*: பேயனார்

முல்லை நிலத்தின் உரிப்பொருட்கள்
-------------------------------

* *அக ஒழுக்கம்* : இருத்தல்
* *புற ஒழுக்கம்* : வஞ்சி

மேற்கோள்கள்
-----------

1. ↑  "ஐந்திணை". .

| தமிழர் நிலத்திணைகள் |
| --- |
| குறிஞ்சி | முல்லை | மருதம்  | நெய்தல்  | பாலை  |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Cyornis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**செம்பழுப்பு மார்பு நீல ஈப்பிடிப்பான்** (*Rufous-breasted blue flycatcher*)(*சியோர்னிஸ் கேமரினென்சிசு*) என்பது மியூசிகாபிடே குடும்பத்தில் உள்ள ஒரு பறவை சிற்றினம் ஆகும். இது பிலிப்பீன்சில் மட்டுமே காணப்படும் அகணிய உயிரி ஆகும். இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது முன்னர் நீல மார்பு ஈப்பிடிப்பானின் (*சியோர்னிஸ் ஹெரியோட்டி*) துணையினமாகக் கருதப்பட்டது.

மேற்கோள்கள்
-----------

1. ↑  BirdLife International (2016). "*Cyornis camarinensis*". *IUCN Red List of Threatened Species* **2016**: e.T103761646A104350016. doi:10.2305/IUCN.UK.2016-3.RLTS.T103761646A104350016.en.. பார்த்த நாள்: 4 February 2023.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q31874158
* BirdLife: 103761646
* GBIF: 7766800
* IUCN: 103761646

 |
முல்லர் இளவுயிரி
**முல்லர் இளவுயிரி** (*Müller's larva*) அல்லது **முல்லேரியா** என்பது சில பாலிகிளாடிடாவின் இளவுயிரி ஆகும். இது 8-மடங்கு சமச்சீர் தன்மையைக் கொண்டுள்ளது. இது சீப்பு இழுது போன்றது. முல்லரின் இளவுயிரி குற்றிலையுடன் கூடிய பல இணை மற்றும் இணையில்லா தனித்த மடல்களைக் கொண்டுள்ளது. உடலின் மற்ற பகுதிகளில் உள்ள குற்றிலைகளை விட மடல்களில் உள்ள குற்றிலை நீளமானது. இளவுயிரியின் முன் மற்றும் பின் முனைகளில் நீண்ட குற்றிலை (உச்சி மற்றும் வால்) தொகுப்புகள் உள்ளன. உச்சி தொகுப்பு மத்திய நரம்பு மண்டலத்துடன் தொடர்புடைய ஒரு உணர்திறன் அமைப்பான நுனி உறுப்பிலிருந்து உருவாகிறது.

மிதவைவாழி வலையைக் கண்டுபிடித்த செருமானிய உடலியல் நிபுணர் ஜோகான்னசு பீட்டர் முல்லரின் (1801-1858) பெயரால் இது பெயரிடப்பட்டது. மேலும் பல விலங்கின தொகுதியின் இளம் உயிரிகளை முல்லர் முதலில் விவரித்துள்ளார்.

மேற்கோள்கள்
-----------

1. ↑  Lanfranchi, Alberto; Bedini, Celina; Ferrero, Enrico (1981), "The ultrastructure of the eyes in larval and adult polyclads (Turbellaria)", *The Biology of the Turbellaria* (in ஆங்கிலம்), Springer Netherlands, pp. 267–275, doi:10.1007/978-94-009-8668-8\_35, ISBN 9789400986701 `{{citation}}`: Missing or empty `|url=` (help)
2. 1 2  Rawlinson, Kate A (2010). "Embryonic and post-embryonic development of the polyclad flatworm Maritigrella crozieri; implications for the evolution of spiralian life history traits". *Frontiers in Zoology* **7** (1): 12. doi:10.1186/1742-9994-7-12. பப்மெட்:20426837.
3. ↑  Smith, N. F.; Johnson, K. B.; Young, C. M. (2002). "Phylum Platyhelminthes". *Atlas of Marine Invertebrate Larvae*. London: Academic Press. பக். 123–152.
**அகான் போரா** (*Akon Bora*) இந்தியாவைச் சேர்ந்த ஓர் அரசியல்வாதியாவார். அசாம் மாநிலத்தைச் சேர்ந்த இவர் இந்திய தேசிய காங்கிரசு கட்சியில் உறுப்பினராக இருந்தார். 2006 மற்றும் 2011 ஆம் ஆண்டுகளில் அசாம் சட்டமன்றத் தேர்தலில் திசுப்பூர் தொகுதியில் இருந்து தேர்ந்தெடுக்கப்பட்டார்.  

போரா அசாம் மாநிலத்தின் மச்சூலியில் தர்மேசுவர் போரா மற்றும் தோய்பாகி போரா தம்பதியருக்கு மகனாகப் பிறந்தார். அரசியல் அறிவியலில் இளங்கலைப் பட்டம் பெற்றார்.

தொழில்
------

1986 ஆம் ஆண்டு முதல் 2009 ஆம் ஆண்டு வரை ஆந்திரப் பிரதேச காங்கிரசு கட்சியின் பொதுச் செயலாளராகவும், வடகிழக்கு காங்கிரசு ஒருங்கிணைப்புக் குழுவின் பொதுச் செயலாளராகவும், அனைத்திந்திய காங்கிரசு கட்சியின் உறுப்பினராகவும் பதவி வகித்துள்ளார். பல்வேறு பிகூ கமிட்டி, சமூக குழுக்கள், மந்திர் கமிட்டிகள் மற்றும் தனியார் அமைப்புகளில் புரவலர் மற்றும் ஆலோசகராகவும் உள்ளார்.

தனிப்பட்ட வாழ்க்கை
------------------

அவர் 3 மார்ச் 1975 ஆம் ஆண்டு மார்ச்சு மாதம் 3 ஆம் தேதியன்று பருல் போராவை திருமணம் செய்து கொண்டார். இவர்களுக்கு ஒரு மகன் மற்றும் ஒரு மகள் உள்ளனர்.  போரா குவகாத்தியில் உள்ள பெல்டோலாவில் உள்ள சியூச்சு நகரில் வசித்து வந்தார்.

மேற்கோள்கள்
-----------

1. 1 2 3 4  "Who's Who".. பார்த்த நாள்: 30 January 2020.
2. ↑  "Assam Legislative Assembly – Members of Current Assembly".. பார்த்த நாள்: 30 January 2020.
**பெகுனுங்கன் அர்ஃபாக் இயற்கை காப்பகம்** (*Pegunungan Arfak Nature Reserve*) இந்தோனேசியாவின் மேற்கு பப்புவா மாகாணத்தில் பறவைத்தலை தீபகற்பத்தின் வடகிழக்கு மூலையில் அமைந்துள்ளது. இது மாகாணத் தலைநகர் மனோக்வாரிக்கு தெற்கே 25 கி.மீ. தொலைவில் அமைந்துள்ளது. இது கடற்கரைக்கு அருகாமையில் இருந்து மாகாணத்தின் மிக உயரமான இடமான பெகுனுங்கன் அர்ஃபாக் (2955 மீ அல்லது 9695 அடி) வரை பரவியுள்ளது. 

இங்குள்ள தாவரங்களில் தாழ்நிலம், மலை மற்றும் மலை மழைக்காடுகள் அடங்கும் (பிந்தையது ஓக், செஷ்ட்கொட்டைகள் மற்றும் தெற்கத்திய பீச்களை உள்ளடக்கியது). தாழ்நில மற்றும் மலை மழைக்காடுகளில் மரம் வெட்டுதல் நிகழ்கிறது. உள்ளூர் சிறப்புமிக்க, அரிதான மற்றும் வணிக ரீதியாக முக்கியத்துவம் வாய்ந்த பாலூட்டி இனங்கள் பாதுகாக்கப்படுகின்றன. ஆய்வுகள் 110 வகையான பாலூட்டிகள் இங்கு காணப்படுவதாகக் குறிப்பிடுகின்றன, அவற்றில் இருபத்தி ஒன்று நியூ கினி தீவில் உள்ள மர கங்காருக்கள், வன வாலாபீஸ், பேண்டிகூட்ஸ், பாசம்ஸ் மற்றும் கஸ்கஸ் தீவுகளில் உள்ளன. இருபத்தி ஏழு வகையான கொறித்துண்ணிகள் உள்ளன, அவற்றில் பதினேழு தீவில் மட்டுமே உள்ளன. 320 பறவை இனங்கள் காப்பகத்தில் பதிவு செய்யப்பட்டுள்ளன, அவற்றில் பாதி நியூ கினியாவைச் சேர்ந்தவை. இராத்சைல்டின் பேர்ட்விங் என்பது அர்ஃபாக் மலைகளில் இருந்து மட்டுமே அறியப்படும் ஒரு பூச்சியாகும்.

அங்கி கிஜி மற்றும் கீதா ஆகிய இரண்டு ஏரிகள் மலைகளில் அமைந்து இந்த நிலப்பரப்பை மேலும் அலங்கரிக்கின்றன. காலப்போக்கில், இந்த காப்பகம் உள்நாட்டு மற்றும் வெளிநாட்டு ஆராய்ச்சியாளர்களுக்கு ஒரு சுவாரசியமான இடமாக மாறி வருகிறது.

மேற்கோள்கள்
-----------

* Whitten, Tony and Jane (1992). *Wild Indonesia: The Wildlife and Scenery of the Indonesian Archipelago*. United Kingdom: New Holland. பக். 184–187. பன்னாட்டுத் தரப்புத்தக எண்:1-85368-128-8.
**சீனாக்கத்தூர் கோயில்** இந்தியாவின் கேரளாவின் பாலக்காடு மாவட்டத்தில் ஒட்டப்பாலம் அருகில்பாலப்புரத்தில் அமைந்துள்ள ஒரு இந்துக் கோயிலாகும்.  இதன் மூலவர் **பகவதி** ஆவார். ஆண்டுதோறும் மலையாள மாதமான கும்பத்தில் நடைபெறுகின்ற சீனக்கத்தூர் பூரம் மிகவும் புகழ் பெற்றதாகும். 

இக்கோயிலில் கீழ் சன்னதி, மேல் சன்னதி என இரண்டு சன்னதிகள் உள்ளன. கீழ் சன்னதி, மேல் சன்னதியைவிட பழமையானது என்று நம்பப்படுகிறது. மேல் சன்னதியின் பூசாரிகள் பாரம்பரியமாக பாலப்புரத்தின் குளங்கரா நாயர் குடும்பத்தைச் சேர்ந்தவர்கள் ஆவர். நம்பூதிரி பூசாரிகள் கீழ் சன்னதியில் பூசை செய்வதோடு, பத்து நாள்கள் நடைபெறுகின்ற பூரம் விழாவினை மேற்கொள்கின்றனர். மேல் சன்னதியின் பொறுப்பினையும் அவர்கள் ஏற்றுள்ளார்கள். ஆலமரத்தின் அருகே கோயில் வளாகத்தை ஒட்டி, கணபதி, தெய்வீக வித்யா கணபதி வடிவத்தில் இருப்பதாக நம்பப்படுகின்ற சன்னதி உள்ளது *.*

 பூரத்தின் போது குதிரைக்கலி
இங்கு பூரம் ஒவ்வொரு ஆண்டும் பிப்ரவரி, மார்ச் மாதங்களில் கும்பத்தின் மக நாளில் கொண்டாடப்படுகிறது. மாலை உற்சவத்தின் சிறப்பம்சம் 28 யானைகளின் ஊர்வலம் ஆகும். பஞ்சவாத்தியம் அல்லது கோயில் இசைக்குழுவின் பாரம்பரிய நிகழ்ச்சிகளான வெள்ளட்டு, தெய்யம், பூதானும் திரையும், காலவேலை, குதிரைவேலை, ஆண்டி வேடன், கரிவேலை போன்றவை நிகழ்த்தப்பெறுகின்றன. நிறைவு விழாவிற்கு முன்பாக 17 நாட்களுக்கு தினமும் மாலையில் கோயில் வளாகத்தில் தொல்பாவைக்கூத்து என்ற பொம்மலாட்ட நிகழ்ச்சி நடத்தப்படுகிறது.

செல்வதற்கான வசதி
----------------

கோயிலிலிருந்து ஒட்டப்பாலம் ரயில் நிலையம் சுமார் 5 கி.மீ. தொலைவிலும், தமிழ்நாட்டின் கோயம்புத்தூர் விமான நிலையம் 85 கி.மீ. தொலைவிலும் உள்ளது.

மேலும் பார்க்கவும்
------------------

* கேரளாவின் கோவில்கள்

மேற்கோள்கள்
-----------

1. ↑  tripblog (2018-07-24). "Sri Chinakkathoor Bhagavathy Temple" (in en-US). .
2. ↑  "Chinakkathoor Pooram – the Pooram at Chinakkathoor Bhagavathy Temple | Festivals of Kerala" (in en). .